Na temelju članka 48. stavka 3. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 35. stavak 2. i članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), te članka 30. Statuta Općine Brestovac („Službeni glasnik Općine Brestovac“ broj 3/2021) Općinsko vijeće Općine Brestovac na 3.sjednici održanoj 10.rujna 2021. godine, donijelo je

**ODLUKU**

**o pristupanju prodaji nekretnina u vlasništvu Općine Brestovac**

**Članak 1.**

Odlukom o prodaji nekretnina u vlasništvu Općine Brestovac (u daljnjem tekstu: Odluka) pokreće se postupak prodaje nekretnine u vlasništvu Općine Brestovac i to:

|  |  |  |  |  |  |  |
| --- | --- | --- | --- | --- | --- | --- |
| Redni broj | Katastarska čestica | Katastarska općina | Površina | Ukupna površina | Opis nekretnine | Početna cijena  u kunama |
| 1. | 287 | Nurkovac | 2.533 m² | 2.533 m² | Kuća s pomoćnim objektima i zemljištem | 96.837,06 |
| 2. | 272/1  271 | Šnjegavić  Šnjegavić | 272 čhv (1.014 m²)  324 čhv  (1.165 m²) | 596 čhv  2.179,00m² | Kuća s pomoćnim objektom i zemljištem | 59.372,46 |
| 3. | 183 | Nurkovac | 1.935 m² | 1.935 m² | Poljoprivredno zemljište | 3.502,35 |
| 4. | 204 | Nurkovac | 1.346 m² | 1.346 m² | Poljoprivredno zemljište | 2.436,26 |
| 5. | 325/1 | Nurkovac | 1.276 m² | 1.276 m² | Poljoprivredno zemljište | 2.309,56 |
| 6. | 494 | Nurkovac | 2.196 m² | 2.196 m² | Poljoprivredno zemljište | 2.130,12 |
| 7. | 629 | Nurkovac | 1.254 m² | 1.254 m² | Poljoprivredno zemljište | 1.216,38 |
| 8. | 641 | Nurkovac | 1.509 m² | 1.509 m² | Poljoprivredno zemljište | 1.463,73 |
| 9. | 643/3 | Nurkovac | 904m² | 904m² | Poljoprivredno zemljište | 911.80 |
| 10. | 727 | Nurkovac | 646 m² | 646 m² | Poljoprivredno zemljište | 626,62 |
| 11. | 740 | Nurkovac | 953 m² | 953 m² | Poljoprivredno zemljište | 924,41 |
| 12. | 787 | Nurkovac | 653 m² | 653 m² | Poljoprivredno zemljište | 633,41 |
| 13. | 923 | Nurkovac | 2.101 m² | 2.101 m² | Poljoprivredno zemljište | 2.037,97 |
| 14. | 116 | Završje | 2.184 m² | 2.184 m² | Poljoprivredno zemljište | 3.953,04 |

**Članak 2.**

Početna cijena za prodaju nekretnina iz članka 1. ove Odluke utvrđena je prema Elaboratima o procjeni tržišne vrijednosti nekretnine izrađenog od strane stalnog sudskog vještaka i procjenitelja Ante Budimira,građ.inž.

**Članak 3.**

Prodaja nekretnina vrši se putem javnog natječaja prikupljanjem pisanih ponuda.

Uvjeti natječaja i prodaje:

- Nekretnine se izlažu prodaji prema načelu «viđeno – kupljeno», što isključuje sve naknadne prigovore kupca,

-Odabrani ponuditelj je dužan platiti kupoprodajnu cijenu jednokratno, u roku 30 dana od

primitka Odluke o izboru najpovoljnijeg ponuđača/Odluke o prodaji nekretnine, te će se po uplati kupoprodajne cijene u cijelosti zaključiti ugovor o prodaji,

U slučaju prekoračenja tog roka, kupac je dužan uz kupoprodajnu cijenu platiti i pripadajuće zakonske zatezne kamate koje se obračunavaju od dana dospijeća do dana plaćanja. Općina može odustati od prodaje kada kupac zakasni s plaćanjem kupoprodajne cijene više od 30 dana uz zadržavanje iznosa uplaćene jamčevine,

-Porez na promet nekretnina i ostale troškove vezane za kupnju i prijenos vlasništva snosi kupac,

-Kupac je dužan sa općinskim načelnikom sklopiti Ugovor o prodaji nekretnina u roku od 30 dana od dana plaćanja kupoprodajne cijene,

- Ponuditelj je dužan platiti jamčevinu u visini od 10% početne cijene prodaje u korist Proračuna Općine Brestovac na račun naveden u javnom natječaju, a dokaz o uplaćenoj jamčevini se prilaže ponudi. Uplaćena jamčevina uračunava se u ukupan iznos kupoprodajne cijene. Ponuditeljima čija ponuda neće biti prihvaćena kao najpovoljnija, jamčevina se vraća u roku od 15 dana od dana izbora najpovoljnije ponude, bez prava na kamatu. Odabranom ponuditelju se neće vratiti uplaćena jamčevina ukoliko ne zaključi kupoprodajni ugovor s Općinom u propisanom roku.

Ponuda mora sadržavati:

- ime i prezime / naziv tvrtke, OIB , adresu natjecatelja

- oznaku nekretnine

- iznos ponuđene cijene

- dokaz o uplati jamčevine

- broj računa na koji će se vraćati jamčevina.

**Članak 4.**

Ponude se podnose u roku od 10 (deset) dana od dana objave Javnog natječaja.

**Članak 5.**

Ponude se predaju u zatvorenoj omotnici s naznakom „Ponuda za natječaj – prodaja nekretnine – ne otvaraj“. Ponude se dostavljaju poštom preporučeno ili se predaju u Jedinstveni upravni odjel Općine Brestovac u roku iz članka 4. ove Odluke.

**Članak 6.**

Odluku o izboru najpovoljnijeg ponuditelja donosi Općinsko vijeće u roku od 60 dana od

dana zaključenja natječaja.

Najpovoljnijim ponuditeljem smatra se ponuditelj koji ponudi najvišu cijenu pod uvjetom da ispunjava i sve druge uvjete natječaja.

**Članak 7.**

Na temelju ove Odluke općinski načelnik će raspisati javni natječaj za prodaju navedenih nekretnina. Postupak javnog natječaja i otvaranje primljenih ponuda provesti će Povjerenstvo za provođenje javnog natječaja za prodaju nekretnina u vlasništvu Općine Brestovac (u daljnjem tekstu: Povjerenstvo).

U Povjerenstvo se imenuju:

1. Tomo Vrhovac, predsjednik Općinskog vijeća, predsjednik Povjerenstva,

2. Tomislav Čočić, član Općinskog vijeća, član Povjerenstva,

3. Marija Barunović, službenica Jedinstvenog upravnog odjela, član Povjerenstva.

Administrativne poslove za Povjerenstvo izvršit će Jedinstveni upravni odjel Općine Brestovac.

**Članak 8.**

Javni natječaj objavit će se u tjedniku „Kronika Požeško-slavonska“ i na internetskoj stranici Općine Brestovac, www.brestovac.hr.

**Članak 9.**

Općinsko vijeće zadržava pravo odustajanja od prodaje nekretnine u vlasništvu Općine, poništenja javnog natječaja uz povrat uplaćene jamčevine kao i odbijanja ponuda, u svako doba do potpisivanja ugovora bez posebnog obrazloženja ponuditeljima, a da pri tome ne snosi materijalnu ili drugu odgovornost prema ponuditeljima.

**Članak 10.**

Ova Odluka stupa na snagu osmog dana od dana donošenja, a objavit će se u Službenom glasniku Općine Brestovac.

KLASA:940-04/21-01/10

URBROJ:2177-02/01-21-1

Brestovac,10.09. 2021. godine

OPĆINSKO VIJEĆE OPĆINE BRESTOVAC

Predsjednik Općinskog vijeća

Tomo Vrhovac

Obrazloženje

Pravni temelj za donošenje Odluke o pristupanju prodaji nekretnina u vlasništvu Općine Brestovac je čl. 30 Statuta Općine Brestovac („Službeni glasnik Općine Brestovac“ broj 3/2021).

Nadalje, prema odredbi članka 48. stavak 1. točka 5. Zakona o lokalnoj i područnoj (regionalnoj) samoupravi općinski načelnik odlučuje o stjecanju i otuđivanju pokretnina i nekretnina jedinice lokalne odnosno područne (regionalne) samouprave čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, a najviše do 1.000.000,00 kn, a ako je taj iznos manji od 70.000,00 kuna, tada može odlučivati najviše do 70.000,00 kuna, te ako je stjecanje i otuđivanje nekretnina i pokretnina planirano u proračunu, a stjecanje i otuđivanje pokretnina i nekretnina provedeno u skladu sa zakonskim propisima.

Slijedom navedenog, općinski načelnik u predmetu stjecanja i otuđivanja nekretnina i pokretnina donosi pojedinačne odluke do iznosa 70.000,00 kn za 2021.g. pa ukoliko pojedinačna vrijednost pokretnine ili nekretnine prelazi navedeni iznos od 70.000,00 kn, odluku o stjecanju ili otuđenju iste donosi Općinsko vijeće Općine Brestovac.

Člankom 391. Zakona o vlasništvu i drugim stvarnim pravima utvrđeno je da nekretninu u vlasništvu jedinica lokalne samouprave tijela nadležna za njihovo raspolaganje mogu otuđiti ili njom na drugi način raspolagati samo ako na osnovi javnog natječaja i uz naknadu utvrđenu po tržnoj cijeni.

Planom upravljanja imovinom u vlasništvu Općine Brestovac za 2021. godinu nekretnine navedene u članku 1. Odluke planirane su za prodaju.

Slijedom navedenog, daje se Općinskom vijeću na razmatranje i usvajanje Odluke o prodaji nekretnine u vlasništvu Općine Brestovac.